Publication: Magyar Közlöny
Issue: MK-2009-157 (Year: 2009, Number: 157)
Era: 2004-2010
Section: meghatározott, a személyes adatok védelmérõl és a közérdekû adatok nyilvánosságáról szóló 1992. évi LXIII. törvény
Paragraph Index: 223

(8) A minisztériumok és a Miniszterelnöki Hivatal a mûködésükhöz szükséges gazdasági, informatikai, mûszaki és elhelyezési feltételek biztosítása céljából adatot szolgáltatnak a köztisztviselõ nevérõl, nemérõl, születési idejérõl, valamint szervezeti és munkaköri adatokról a Szolgáltatási és Ellátás Alapadat Tár (a továbbiakban: szolgáltatási adattár) rendszer részére. A szolgáltatási adattár a szolgáltató központ útján adatokat szolgáltat a minisztériumok és a Miniszterelnöki Hivatal részére a köztisztviselõ elhelyezésének adatairól, valamint – a foglalkoztatás megszüntetésével kapcsolatos jogok gyakorlása és kötelezettségek teljesítése céljából – a köztisztviselõ által használt eszközökrõl, igénybe vett szolgáltatásokról.

Source: https://magyarkozlony.hu/hivatalos-lapok/e45565f2073c3b0c9c13adeb216a4d3aa7e44c5a/dokumentumok/a9afb562f0ea25662748384e05218ef2531658ad/letoltes